Laguna Capina

Laguna Capina (cirka 4 383 moh.Laguna Capina (lake). Chinci World Atlas.  Besøkt 2016-04-06) er en  23,8 km² stor saltsjø i det sørvestre hjørnet av Bolivia, nær riksgrensen mot Chile. Innsjøen strekker seg 7,4 km i nord-sør aksen og 5,6 km i øst-vest aksen og ligger i Potosí, cirka 400 km sør for hovedstaden Sucre.

Laguna Capina er blant annet kjent for sine kraftig jordskjelv, som i snitt inntreffer hvert 50. år med styrke 6–7 på Richters skala. Innsjøen er også kjent for sine horder med punaflamingoer (Phoenicoparrus jamesi) og utvinningen av boraks (dinatriumtetraborat) ved gruvene som er anlagt der.Borax Mine at Laguna Capina. Geoview.info. Besøkt 2016-04-06 Etter at gruveproduksjonen tok til har antallet flamingoer gått drastisk ned.

Området er ikke kultivert og den naturlige vegetasjonen er for det meste intakt, men svært skrinn (ørkenpuna). Jordsmonnet er mørkt og rikt på vulkansk masse. Temperaturen varierer lite gjennom året, men mye gjennom døgnet. Januar er varmest, med en temperatur på cirka 16 °C i snitt midt på dagen. Juni er kaldest, med en temperatur på cirka -10 °C i snitt om natten.

 Referanser 

Kategori:Innsjøer i Bolivia
Kategori:Bolivias natur